200 SINDICALISTES OCUPEN LA TRESORERIA DELA SEGURETAT SOCIAL A BARCELONA EN CONTRA DE LA REFORMA LABORAL I DE LES PENSIONS

Un grup de delegats i delegades sindicals de les organitzacions sindicals IAC, COBAS, SF, SU i CTA juntament amb la Xarxa contra els tancaments i la precarietat s’ha concentrat davant de la Tresoreria General de la Seguretat Social per mostrar el seu rebuig als últims pactes assolits entre el govern central, la patronal i els sindicats CCOO i UGT. Posteriorment han ocupat la seu de la TGSS per entregar una còpia del manifest a la Directora Provincial.

Els punts més rellevants d’aquest manifest són els següents:

REFORMA LABORAL:

·Manca de participació dels treballadores i treballadores en el procés, fins i tot de l’afiliació dels sindicats signants.
·La nova reforma generalitza l’abaratiment de l’acomiadament.
·Augmenta les bonificacions a la patronal a compte de la caixa de les pensions.
·Consolida la contractació temporal, és a dir precària, i deixa en mans dels empresaris la regulació de la contractació indefinida sense establir-ne garanties.

És a dir, volen aplicar el mateix model de reforma que ha fet que la societat civil francesa sortís al carrer.

REFORMA DE LES PENSIONS:

·Augment del temps de cotització per tenir dret a una pensió.
·La possibilitat de jubilació parcial passa dels 60 als 61 anys i s’augmenta la jornada mínima del 15% al 25
·S’augmenta la penalització a les jubilacions anticipades
·Es fomenta el retard a l’edat de jubilació
·Se segueixen augmentant les rebaixes de les quotes patronals en lloc d’incrementar el nombre i l’import de les pensions
·Tot i que s’incorpora el dret a percebre pensions de viduïtat a les parelles de fet, es fa amb criteris restrictius i discriminatoris.
I mentres, als diputats i senadors se’ls garanteixla pensió màxima (2232 euros).

Aquesta nova acció s’emmarca dins la campanya que molts col·lectius estan duent a terme a tot l’estat i que pretén que la ciutadania i les bases dels sindicats signants prenguin consciència de les conseqüències d’aquestes reformes i manifestin el seu rebuig.

IAC COBAS SF SU CTA
XARXA CONTRA ELS TANCAMENTS I LA PRECARIETAT

Barcelona, 20 de juny de 2006